CELEX: 32018D0619
Language: hu
Date: 2018-04-20 00:00:00
Title: A Bizottság (EU) 2018/619 végrehajtási határozata (2018. április 20.) a PHMB (1415; 4.7) létező hatóanyag 5. terméktípusba tartozó biocid termékekben történő felhasználásának elutasításáról (EGT-vonatkozású szöveg. )

23.4.2018   
            
            
               HU
            
            
               Az Európai Unió Hivatalos Lapja
            
            
               L 102/21
            
         A BIZOTTSÁG (EU) 2018/619 VÉGREHAJTÁSI HATÁROZATA
   (2018. április 20.)
   a PHMB (1415; 4.7) létező hatóanyag 5. terméktípusba tartozó biocid termékekben történő felhasználásának elutasításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésére,
   mivel:
   
               (1)
            
            
               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzék tartalmazza a PHMB (EK-szám: n.a., CAS-szám: 32289-58-0 és 1802181-67-4) hatóanyagot.
            
         
               (2)
            
            
               Sor került a PHMB (1415; 4.7) hatóanyagnak az 528/2012/EU rendelet V. mellékletében meghatározott 1. terméktípusba (humánegészségügy), 5. terméktípusba (ivóvíz), illetve 6. terméktípusba (termékek eltarthatóságát biztosító tartósítószerek) tartozó termékekben történő felhasználásának értékelésére.
            
         
               (3)
            
            
               Az értékelő illetékes hatóság minőségében eljárva Franciaország 2016. december 13-án benyújtotta a Bizottsághoz az értékelő jelentéseket és kapcsolódó ajánlásait.
            
         
               (4)
            
            
               Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2017. október 4-én megfogalmazta az Európai Vegyianyag-ügynökség véleményeit, amelyekben figyelembe vette az értékelő illetékes hatóság következtetéseit.
            
         
               (5)
            
            
               A véleményekből kitűnik, hogy az 1., 5., illetve 6. terméktípusban felhasznált, PHMB (1415; 4.7) hatóanyagot tartalmazó biocid termékek várhatóan nem felelnek meg az 528/2012/EU rendelet 19. cikke (1) bekezdésének b) pontjában meghatározott követelményeknek. E terméktípusok esetében az emberi egészségre jelentett kockázatok értékelése és a környezeti kockázatértékelés keretében vizsgált forgatókönyvek elfogadhatatlan kockázatokat azonosítottak.
            
         
               (6)
            
            
               Ezért a PHMB (1415; 4.7) hatóanyag 1., 5., illetve 6. terméktípusba tartozó biocid termékekben való felhasználását nem indokolt jóváhagyni.
            
         
               (7)
            
            
               Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
            
         ELFOGADTA EZT A HATÁROZATOT:
   1. cikk
   A PHMB (1415; 4.7) hatóanyag (EK-szám: n.a., CAS-szám: 32289-58-0 és 1802181-67-4) 1., 5., illetve 6. terméktípusba tartozó biocid termékekben való felhasználását a Bizottság nem hagyja jóvá.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2018. április 20-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.
   
   
      (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).